I Norge er det egen fagprøve for matroser. I tiden fram til fagprøven, er lærlingen aspirant. En matros som har fått hyre om bord på et fartøy og som benytter uniform kan ha en distinksjon med et gullbrodert anker. En matroslærling kan ha distinksjon med et rødt anker. En matros med fagbrev kan ta videreutdanning til å bli dekksoffiser. Fagbrev som matros gir også mulighet til å ta utdanning ved en nautisk linje på maritim fagskole.